# Kako se uskladiti s novom Općom uredbom o zaštiti podataka

Pozivamo vas na predstavljanje Opće uredbe o zaštiti podataka (GDPR) koja u punu primjenu u Hrvatskoj stupa 25. svibnja, te postupka usklađenja s odredbama Uredbe. Prilagodba ovoj Uredbi podrazumijeva promjene u načinu prikupljanja, obrade i upravljanja osobnim podatcima.

Uredba se odnosi na sve pravne subjekte koji posluju unutar Europske unije, bez obzira na njihovu djelatnost i veličinu te predviđa vrlo visoke kazne za neusklađenost. Osnovni je cilj modernizirati način upravljanja i zaštite osobnih podataka građana EU-a te spriječiti moguće rizike neprimjerenog korištenja i zloupotrebe podataka na štetu pojedinca.

Za primjenu Uredbe i prilagobu vaših poslovnih procesa preostalo je malo vremena, stoga za vas organiziramo predavanje koje će vam pružiti osnovne informacije o obvezama poslovnih subjekata te predstaviti najbolju praksu za ublažavanje rizika obrade osobnih podataka, kako s pravne, tako i s organizacijske i tehničke strane.

Tokom predavanja ukratko će biti predstavljeni i raspoloživi programi za sufinanciranje projekata koji su izravno povezani s primjenom Uredbe u poslovanju.

Partneri u organizaciji predavanja su HGK Bjelovar, DNV GL Adriatica d.o.o. i Qualitas d.o.o.

## Program:

1. Odredbe Opće uredbe o zaštiti podataka
2. Proces upravljanja obradom osobnih podataka
3. Upravljanje rizicima obrade osobnih podataka
4. Mjere za ublažavanje rizika obrade osobnih podataka – najbolja praksa
5. Bespovratna sredstva – predstavljanje programa financiranja ukratko
6. Pitanja i odgovori

## O predavačima:

**Darko Kordovan**, dipl. ing., stariji savjetnik konzultantske kuće Qualitas u područjima upravljanja rizicima i usklađenošću s više od 30 godina radnog iskustva i 18 godina rada u poslovnom savjetovanju. Klijenti s kojima je radio dolaze iz područja proizvodno-prerađivačke industrije, javnih i komunalnih usluga, medicine itd. Sudjelovao je u više od 80 uspješnih projekata unaprjeđenja poslovanja. Autor je stručnih radova i predavač na međunarodnim i domaćim konferencijama.

**Tomislav Geršić**, mag. ing., savjetnik konzultantske kuće Qualitas, stručnjak je za poslovno upravljanje. Njegovo profesionalno iskustvo uključuje dvadesetak uspješnih projekata unapređenja poslovanja implementiranjem normiranih sustava upravljanja informacijskom sigurnošću, kvalitetom i energijom te poboljšavanja poslovnih procesa korištenjem naprednih metodologija kao što je Lean Six Sigma.

**Mario Perica** je odvjetnik iz Zagreba, s dugogodišnjim iskustvom u pravnom savjetovanju međunarodnih i domaćih korporacija u svim područjima komercijalnog prava, uključujući obradu i zaštitu podataka, a iskustvo je stekao radeći od 1995. godine do danas kao korporativni pravni savjetnik, regionalni savjetnik za pregovore i te voditelj regionalnih pravnih službi za IBM korporaciju i Novartis korporaciju, te kao samostalni odvjetnik. U svom će predavanju pojasniti sve najvažnije pravne aspekte GDPR uredbe te predložiti način provedbe pravnog usklađenja sa odredbama uredbe.

### Više informacija o organizatorima:

[www.dnvgl.hr/assurance](http://www.dnvgl.hr/assurance)

[www.qualitas.hr](http://www.qualitas.hr)